Source: http://www.curierulfiscal.ro/2015/10/01/iccj-a-admis-un-ril-privind-taxa-pe-poluare/
Timestamp: 2019-08-25 19:01:33+00:00
Document Index: 35056662

Matched Legal Cases: ['ICCJ ', 'ICCJ ', 'iccj ', 'ICCJ ', 'ICCJ ', 'ICCJ ']

Curierul fiscal | ICCJ a admis un RIL privind taxa pe poluare
Astazi este 25 august 2019
ICCJ a admis un RIL privind taxa pe poluare
01 oct. 2015 • Articole conexe • Detalii articol •
Categoria: Featured • Fiscalitate • Stiri
Cuvinte cheie: codul de procedura fiscala • iccj • ril • taxa de prima inmatriculare • taxa pe poluare • taxa pentru emisii poluante
În Monitorul Oficial nr. 728 din 29 septembrie 2015 a fost publicată Decizia ICCJ nr. 14/2015 a Completului competent să judece recursul în interesul legii privind taxa de poluare.
În urma deliberărilor, ICCJ a admis sesizarea formulată de Avocatul Poporului şi de procurorul general al Parchetului de pe lângă ICCJ și stabileşte următoarele:
„- în interpretarea şi aplicarea dispoziţiilor art. 3 alin. (3) din O.G. nr. 9/2000, aprobată de Legea nr. 356/2002, cu modificările şi completările ulterioare, a dispoziţiilor art. 1 din O.G. nr. 13/2011, aprobată de Legea nr. 43/2012, cu modificările şi completările ulterioare, a dispoziţiilor art. 120 alin. (7) şi art. 124 alin. (2) din Codul de procedură fiscală (O.G. nr. 92/2003 – n.r.), republicat, cu modificările şi completările ulterioare, dobânda care se acordă pentru sumele încasate cu titlu de taxă de primă înmatriculare, taxă pe poluare şi taxă pentru emisii poluante, restituite prin hotărâri judecătoreşti, este dobânda fiscală prevăzută de dispoziţiile art. 124 alin. (1) şi alin. (2) din Codul de procedură fiscală, republicat, cu modificările şi completările ulterioare, coroborat cu dispoziţiile cu art. 120 alin. (7) din acelaşi act normativ.
– în interpretarea şi aplicarea dispoziţiilor art. 994 din Codul civil de la 1864, art. 1535 din Codul civil, art. 124 alin. (1) şi art. 70 alin. (1) din Codul de procedură fiscală, republicat, cu modificările şi completările ulterioare, momentul de la care curge dobânda fiscală pentru sumele încasate cu titlu de taxă de primă înmatriculare, taxă pe poluare şi taxă pentru emisii poluante, restituite în temeiul hotărârilor judecătoreşti, este reprezentat de data plăţii acestor taxe.”